La delegació de Comerç i Mercats assistix a la presentació de la nova Federació d’Associacions de Venda no Sedentària
21 de setembre 2022

![](/media/gtvdv5v1/c_venta.jpg?width=850&height=566.9886363636364)

Dilluns passat, es va presentar a Catarroja la nova Federació d’Associacions de Venda no Sedentària de la Comunitat Valenciana (FAVENS CV). A esta presentació va assistir la regidora de Comerç i Mercats, Ana María Quesada, que prèviament ja havia mantingut algunes reunions amb membres d’esta federació per a parlar del projecte i plantejar noves idees. La federació naix per a cobrir les necessitats sorgides a la venda no sedentària.

A més, a l’acte de presentació també hi van assistir, entre altres autoritats, el secretari autonòmic de Vicepresidència, Iván Castañón; la secretària autonòmica de Salut Pública, Isaura Navarro; la directora general de Comerç, Artesania i Consum, Ana Seguí; i el subsecretari de la Conselleria d’Economia sostenible, Sectors Productius, Comerç i Treball, Natxo Costa.

Després de la presentació, el president de la Federació, Miguel Àngel Viñes, va reconèixer el gran treball desenvolupat durant la pandèmia per algunes entitats i persones. En este sentit, es va fer l’entrega d’uns premis i la regidora de Comerç i Mercats de l’Ajuntament de Sagunt en va rebre un per _La implicació amb la venta no sedentària durant la pandèmia_, pel que Quesada ha manifestat que se sent «**molt orgullosa de rebre este premi, i posaré tot de la meua part per a continuar sent mereixedora d'ell durant tot el temps que estiga al capdavant de la delegació de Comerç i Mercats**».

Així mateix, Quesada ha destacat que: «**és cert que tenim molt clar des de l’equip de Govern els mercats municipals i la importància que tenen en el nostre municipi, el centenar de llocs de treball que generen, i la vida que dona a la nostra ciutat cada volta que hi ha un mercat extraordinari**».

*   [](http://www.facebook.com/sharer.php?u=https://aytosagunto.es/va/actualitat/la-delegacio-de-comerc-i-mercats-assistix-a-la-presentacio-de-la-nova-federacio-d-associacions-de-venda-no-sedentaria/ "Facebook")
*   [](http://twitter.com/share?url=https://aytosagunto.es/va/actualitat/la-delegacio-de-comerc-i-mercats-assistix-a-la-presentacio-de-la-nova-federacio-d-associacions-de-venda-no-sedentaria/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-delegacio-de-comerc-i-mercats-assistix-a-la-presentacio-de-la-nova-federacio-d-associacions-de-venda-no-sedentaria/ "Linked In")
*   [](mailto:?body=https://aytosagunto.es/va/actualitat/la-delegacio-de-comerc-i-mercats-assistix-a-la-presentacio-de-la-nova-federacio-d-associacions-de-venda-no-sedentaria/)